**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1694/2019

**1611a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony** (tlač 1611)

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor k vládnemu návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

**I.**

 Národná rada Slovenskej republiky uznesením č. 2018 z 12. septembra 2019 po prerokovaní vládneho návrhu zákona,ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre verejnú správu a regionálny rozvoj a

 Výboru Národnej rady Slovenskej republiky pre zdravotníctvo

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval vládny návrh zákona o pohrebníctve, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611) dňa 8. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť so zmenami a doplnkami (uznesenie č. 724 z 8. októbra 2019).

**Výbor Národnej rady Slovenskej republiky pre verejnú správu a regionálny rozvoj** prerokoval vládny návrh zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611) dňa 10. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť so zmenami a doplnkami (uznesenie č. 256 z 10. októbra 2019).

**Výbor Národnej rady Slovenskej republiky pre zdravotníctvo** prerokoval vládny návrh zákona o pohrebníctve a ktorým sa menia a dopĺňajú niektoré zákony (tlač 1611) dňa 9. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť so zmenami a doplnkami (uznesenie č. 168 z 9. októbra 2019).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

**V čl. I, 2. bode** sa v § 2 ods. 2 slová „k) až z), aa) a ab)“ nahrádzajú slovami „k) až ab)“.

Legislatívno-technická úprava.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I, 5. bode** sa v § 3 ods. 12 úvodnej vete vypúšťajú slová „a upravovať“.

Vypustenie sa navrhuje z dôvodu, že predmetné ustanovenia upravujú len vystavovanie, a nie úpravu ľudských pozostatkov.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I, 7.** **bode** sa v § 4 ods. 1 písm. d) sa pred slovo „podozrenie“ vkladá slovo „závažné“.

Zosúladenie ustanovenia s § 3 ods. 11 (čl. I, 5. bod) a § 33 ods. 1 písm. d) (čl. I, 51. bod).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I, 22. bode** [§ 11 ods. 3 písm. h)] sa slovo „pripájajú“ nahrádza slovami „čiarka nahrádza bodkočiarkou a pripájajú sa“.

Legislatívno-technická úprava.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**5.** **V čl. I sa za bod 25** vkladá nový bod 26, ktorý znie:

„26. V § 12 písm. b) sa za slová  „ľudských ostatkov“ vkladajú slová „a postup pri prijímaní potrateného ľudského plodu alebo predčasne odňatého ľudského plodu“.“.

Nasledujúce body sa primerane prečíslujú.

Ide o doplnenie ustanovenia o postupe pri prijímaní potrateného ľudského plodu alebo predčasne odňatého ľudského plodu v prevádzkovom poriadku krematória, ktoré v platnom znení návrhu zákona absentovalo.

**Výbor NR SR pre zdravotníctvo**

**gestorský výbor odporúča s c h v á l i ť**

**6**. **V čl. I  28. bode** sa za slová „ochranného pásma pohrebiska“ vkladajú slová „v rozsahu najviac 50 metrov od hranice pozemku pohrebiska.“.

Navrhuje sa stanoviť maximálny rozsah ochranného pásma pohrebiska, ktoré bude môcť všeobecne záväzným nariadením ustanoviť obec. Podľa súčasného znenia zákona je ochranné pásmo pohrebiska stanovené priamo zákonom v rozsahu 50 m od hranice pozemku pohrebiska. Vládny návrh neurčuje maximálny rozsah ochranného pásma, ktorý môže všeobecne záväzným nariadením ustanoviť obec. Navrhuje sa preto stanoviť jeho maximálny rozsah na úrovni rozsahu, ktorý bol podľa doterajšej úpravy určený zákonom.

**Ústavnoprávny výbor NR SR**

**gestorský výbor odporúča s c h v á l i ť**

**7.** **V čl. I, 47. bode** [§ 32 ods. 1 písm. e)] sa na konci za slovo „pohrebiska“ pripája čiarka a slová „a to“.

Doplnenie ustanovenia z dôvodu lepšej zrozumiteľnosti; rovnaká úprava je aj v § 24 písm. c) (čl. I, 41. bod).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**8.** **V čl. I, 51. bode** sa v § 33 ods. 1 písm. d) za slovo „kontamináciu“ vkladá slovo „rádionuklidmi“.

Spresnenie ustanovenia.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**9.** **V čl. I, 56. bod** [§ 33 ods. 5 písm. c)] znie:

„56. V § 33 ods. 5 písm. c) sa za slová „zdravotnícky materiál“ vkladajú slová „a hygienické potreby“ a slová „§ 5 ods. 2 písm. e)“ sa nahrádzajú slovami „§ 5 ods. 2 písm. d)“.“.

Doplnenie ustanovenia v súlade s úpravou v § 5 ods. 2 písm. d) (čl. I, 11. bod).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I sa za bod 57** vkladá nový bod 58, ktorý znie:

„58. V § 33 sa odsek 5 dopĺňa písmenom e), ktoré znie:

„e) nevydá potratený ľudský plod alebo predčasne odňatý ľudský plod podľa § 5 ods. 2 písm. e)“.“.

Nasledujúce body sa primerane prečíslujú.

Cieľom  doplňujúceho návrhu je zvýšiť vymáhateľnosť povinnosti uloženej návrhom zákona poskytovateľovi zdravotnej starostlivosti prostredníctvom zadefinovania správneho deliktu, ktorý v predloženom návrhu zákona absentuje.

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. I sa za 57. bod** vkladá nový 58. bod, ktorý znie:

„58. V § 33 ods. 7 sa za slová „zdravotnícky materiál“ vkladajú slová „a hygienické potreby“ a  slová „§ 5 ods. 3“ sa nahrádzajú slovami „§ 5 ods. 4“.“.

Nasledujúce body sa primerane prečíslujú.

Legislatívno-technická úprava v nadväznosti na vloženie nového odseku 3 do § 5 (čl. I, 13. bod) a na úpravu znenia § 5 ods. 4 (čl. I, 14. bod).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. I, 59. bode** v § 33 sa odsek 11 dopĺňa písmenami p) až s), ktoré znejú:

„p) nepostupuje podľa § 8 ods. 4 písm. f),

q) pochová ľudské pozostatky alebo ľudské ostatky do hrobu, ktorý nespĺňa požiadavky podľa § 19 ods. 1,

r) uloží do hrobu ľudské pozostatky v rozpore s § 19 ods. 5,

s) neumiestni na viditeľnom a dostupnom mieste cenník pohrebných služieb.“.

V nadväznosti na doplnenie nových písmen p) až s) sa vykoná legislatívno-technická úprava úvodnej vety v čl. I, bode 59.

Cieľom doplňujúceho návrhu je zvýšiť vymáhateľnosť povinností uložených platným zákonom o pohrebníctve prevádzkovateľovi pohrebnej služby prostredníctvom zadefinovania správnych deliktov, ktoré v platnom znení zákona o pohrebníctve absentujú.

**Výbor NR SR pre zdravotníctvo**

**gestorský výbor odporúča s c h v á l i ť**

**13.** **V čl. I, 60. bode** v § 33 ods. 13 písm. d) a v 62. bode v § 33 ods. 17 písm. e) sa slovo „neplní“ nahrádza slovom „nesplní“.

Spresnenie ustanovenia z dôvodu jednoznačnosti.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**14.** **V čl. I, 60. bode**  v § 33 sa odsek 13 dopĺňa písmenami g) a h), ktoré znejú:

„g) spopolní ľudské pozostatky osoby, ktorej totožnosť sa nezistila,

h) neumiestni na viditeľnom a dostupnom mieste cenník služieb.“.

V nadväznosti na doplnenie nových písmen g) a h) sa vykoná legislatívno-technická úprava úvodnej vety v čl. I, bode 60.

Cieľom doplňujúceho návrhu je zvýšiť vymáhateľnosť povinností uložených platným zákonom o pohrebníctve prevádzkovateľovi krematória v praxi prostredníctvom zadefinovania správnych deliktov, ktoré v platnom znení zákona o pohrebníctve absentujú.

**Výbor NR SR pre zdravotníctvo**

**gestorský výbor odporúča s c h v á l i ť**

**15.** **V čl. I, 62. bode**  v § 33 sa odsek 17 dopĺňa písmenami f) a g), ktoré znejú:

„f) nezabezpečí, aby hrob spĺňal požiadavky podľa § 19 ods. 1,

g) neumiestni na mieste obvyklom na pohrebisku cenník služieb.“.

V nadväznosti na doplnenie nových písmen f) a g) sa vykoná legislatívno-technická úprava úvodnej vety v čl. I, bode 62.

Cieľom predkladaného  doplňujúceho návrhu je zvýšiť vymáhateľnosť povinností uložených platným zákonom o pohrebníctve prevádzkovateľovi pohrebiska v praxi prostredníctvom zadefinovania správnych deliktov, ktoré v platnom znení zákona o pohrebníctve absentujú.

**Výbor NR SR pre zdravotníctvo**

**gestorský výbor odporúča s c h v á l i ť**

**16.** **V čl. I, 65. bode**  sa v nadpise pod § 36a slová „k úprave účinnej“ nahrádzajú slovami „k úpravám účinným“.

Spresnenie ustanovenia, keďže § 36a obsahuje prechodné ustanovenia k viacerým úpravám obsiahnutým v návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**17.** **V čl. I, 65. bode** sa v § 36a ods. 1 slová „ktorý bol zriadený“ nahrádzajú slovami „ktorým oprávnenie prevádzkovať živnosť na danú činnosť vzniklo“ a slovo „zabezpečí“ sa nahrádza slovom „zabezpečia“.

Spresnenie ustanovenia, keďže v danom prípade nie je dôležité, kedy bol prevádzkovateľ pohrebnej služby, krematória či balzamovania a konzervácie zriadený, ale moment, kedy mu na danú činnosť vzniklo živnostenské oprávnenie, na základe ktorého môže predmetnú činnosť vykonávať.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**18. V čl. I, 65. bode** sa v § 36a ods. 2 a 3 slová „ktorý bol zriadený“ nahrádzajú slovami „ktorému oprávnenie prevádzkovať živnosť pohrebnej služby vzniklo“.

Spresnenie ustanovenia, keďže v danom prípade nie je dôležité, kedy bol prevádzkovateľ pohrebnej služby zriadený, ale moment, kedy mu na danú činnosť vzniklo živnostenské oprávnenie, na základe ktorého môže predmetnú činnosť vykonávať.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**19.** **V čl. I, 65. bode** v § 36a odsek 5 znie:

„(5) Ochranné pásmo pohrebiska podľa § 15 ods. 7 v znení účinnom do 31. decembra 2019 zaniká najneskôr 31. marca 2020, ak si obec všeobecne záväzným nariadením neustanoví inú šírku ochranného pásma pohrebiska skôr.“.

Ochranné pásmo pohrebiska podľa § 15 ods. 7 zákona účinného do 31. decembra 2019 zaniká dňom 31. marca 2020, ak sa obec rozhodne zachovať ochranné pásmo pohrebiska môže tak ustanoviť všeobecne záväzným nariadením aj skôr.

**Výbor NR SR pre zdravotníctvo**

**gestorský výbor odporúča s c h v á l i ť**

**20.** **V čl. I, 65. bode** sa v § 36a ods. 5 slová „zákona účinného“ nahrádzajú slovami „v znení účinnom“ a vypúšťa sa slovo „dňom“.

Legislatívno-technická úprava; použitie rovnakej formulácie ako v § 36a ods. 4 (čl. I, 65. bod).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**gestorský výbor odporúča n e s c h v á l i ť**

**21.** **V čl. I, 66. bode** sa v prílohe č. 1a v odseku 2 za slovo „vyhotoví“ vkladá predložka „v“.

Gramatická úprava.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**22.** **V čl. II, 1. bode** za bodkočiarkou sa za slovo „povinný“ vkladá slovo „písomne“.

Ide o upresnenie ustanovenia, že poučenie rodiča je ošetrujúci zdravotnícky pracovník povinný poskytnúť písomne.

**Výbor NR SR pre zdravotníctvo**

**gestorský výbor odporúča s c h v á l i ť**

**23. V čl. II** sa vypúšťa bod 2.

Nasledujúci bod sa primerane prečísluje.

 Ide nad rozsah úpravy súvisiacej s čl. I.

**Výbor NR SR pre zdravotníctvo**

**gestorský výbor odporúča s c h v á l i ť**

**24. V čl. III, 1. bode** v § 79 ods. 1 písm. bd) sa slová „pracovisko úradu pre dohľad o tejto skutočnosti“ nahrádzajú slovami „príslušné pracovisko úradu pre dohľad o tejto skutočnosti; táto povinnosť sa vzťahuje len na poskytovateľa ústavnej zdravotnej starostlivosti.“.

 Ide o upresnenie ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**25.** **V čl. IV, 2. bode** v § 65 odsek 2 znie:

 „(2) Úrad môže osobe, ktorá poruší povinnosť uvedenú v § 47b ods. 5, uložiť pokutu do výšky 331 eur.“.

 Ide o upresnenie ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona o pohrebníctve, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611), vyjadrených v uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611), **schváliť s pozmeňujúcimi a doplňujúcimi návrhmi.**

1. Spoločná správa obsahuje **25** pozmeňujúcich návrhov.

Súčasne výbor navrhol, aby sa

 a) o  bodoch **1 až 19, 21 až 25** hlasovalo **s p o l o č n e**  s návrhom gestorského výboru **s c h v á l i ť**

 b) osobitne o bode **20** s návrhom gestorského výboru **n e s c h v á l i ť.**

 2. Poveril spoločného spravodajcu výborov Štefana Zelníka predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony (tlač 1611), bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 180 z 15. októbra 2019.

Bratislava, 15. októbra 2019

**Štefan Z e l n í k**

predseda

Výboru Národnej rady Slovenskej republiky

pre zdravotníctvo